50. ΑΝΑΓΚ. ΝΟΜΟΣ υπ’ αριθ. 75 της 24/31 Ιουλ. 1967 (ΦΕΚ Α΄ 130) Περί επιταχύνσεως της διαδικασίας αναπροσαρμογής των συντάξεων κατόπιν του άρθρ. 4 του Ν.Δ. 4605 του 1966. Άρθρ.1.-1.Η κατ’ εφαρμογήν των διατάξεων του άρθρ. 4 του Ν.Δ. 4605 του 1966 ηυξημένη σύνταξις κανονίζεται δια πράξεως εκδιδομένης εντολή του Προέδρου του Ελεγκτικού Συνεδρίου, υπό Παρέδρου ή Διευθυντού αυτού και θεωρουμένης προ πάσης εκτελέσεως της υπό Συμβούλου του Ελεγκτικού Συνεδρίου. 2.Η κατά τ’ ανωτέρω πράξις υπόκειται εις τα κατά τον Οργανισμόν του Ελεγκτικού Συνεδρίου ένδικα μέσα τα προβλεπόμενα δια τας πράξεις των κλιμακίων αυτού. (Αντί για τη σελ. 90,27(β) Σελ. 90,27(γ) Τεύχος 739- Σελ. 99 Πολιτικές και Στρατιωτικές Συντάξεις 29.Β.α.50 3.Εν περιπτώσει διαφωνίας μεταξύ Παρέδρου ή Διευθυντού και του Συμβούλου του Ελεγκτικού Συνεδρίου η υπόθεσις παραπέμπεται εις το οικείον κλιμάκιον του Ελεγκτικού Συνεδρίου εκδικαζομένη κατά συνοπτικήν διαδικασίαν, προσδιορισθησομένην δι’ αποφάσεως του Υπουργού των Οικονομικών και δημοσιευομένην εις την Εφημερίδα της Κυβερνήσεως. 4.Αι διατάξεις του παρόντος άρθρου δεν έχουσιν εφαρμογήν εν περιπτώσει καθ’ ην ο αιτών επικαλείται, εκτός του άρθρ. 4 του Ν.Δ. 4605/1966 και άλλην διάταξιν προς κανονισμόν ή αύξησιν συντάξεως. 5.Αι λοιπαί λεπτομέρειαι της εφαρμογής του παρόντος άρθρου καθορισθήσονται μετά γνώμην της Ολομελείας του Ελεγκτικού Συνεδρίου δι’ αποφάσεως του Υπουργού Οικονομικών δημοσιευομένης εις την Εφημερίδα της Κυβερνήσεως. Άρθρ.2.-Ο καθορισμός της νέας συντάξεως των εφ’ ων έχουσιν εφαρμογήν αι διατάξεις του άρθρ. 3 του Ν.Δ. 4610 του 1967 συνταξιούχων ενεργείται κατά προτίμησιν είτε αιτήσει των ενδιαφερομένων, είτε και οίκοθεν βάσει πίνακος αποστελλομένου εις το Ελεγκτικόν Συνέδριον παρά του Γενικού Λογιστηρίου του Κράτους. Το αυτό ισχύει και προκειμένου περί συνταξιούχων, ων η σύνταξις εμειώθη κατ’ εφαρμογήν του άρθρ. 7 του Ν.Δ. 4448 του 1964. Αι λεπτομέρειαι της εφαρμογής του παρόντος άρθρου καθορισθήσονται δι’ αποφάσεως του Ελεγκτικού Συνεδρίου. Άρθρ.3.-Η ισχύς του παρόντος άρχεται από 1 Αυγ. 1967. 